প্রসবকালীন ব্যথা
প্রসবকালীন ব্যথা একজন প্রসূতির জন্য তীব্র যন্ত্রণাময় একটি অভিজ্ঞতা কেননা মানব শিশু প্রসূতির যোনীপথে ভূমিষ্ঠ হয়ে থাকে এবং এর ফলে যোনীপথের যে সাময়িক প্রসারণ ঘটে তা স্নায়ুতন্ত্রের ওপর প্রচণ্ড চাপ সৃষ্টি করে। অপ্রশস্ত যোনীপথের ক্ষেত্রে ব্যথার মাত্রা তীব্রতর হয়ে থাকে এবং যোনীপথ ছিঁড়ে যেতে পারে। এ সময় ডাক্তার, ধাত্রী ও সেবিকারা যৌথভাবে প্রসূতির ব্যথানাশের জন্য নানাভাবে চেষ্টা করে থাকেন। প্রসূতির সার্বিক অবস্থা বিবেচনা করে এ ধরনের ক্ষেত্রে পূর্বপ্রস্তুতি নেয়া হয়ে থাকে। প্রকৃতপক্ষে, সকল মহিলারা চিন্তিত থাকেন উনারা কীভাবে প্রসব এবং প্রসবের ব্যথা মোকাবিলা করবেন। সন্তানের জন্ম প্রতিটি মহিলার জন্য ভিন্ন এবং জন্ম ও প্রসবের সময় যে পরিমাণ ব্যথার অভিজ্ঞতা হয়ে থাকে তা অন্যের পক্ষে অচিন্তনীয়।